FORELØBIGT FORSLAG TIL ÆNDRINGSBUDGET NR. 9 TIL DET ALMINDELIGE BUDGET FOR 2004 - ALMINDELIG OVERSIGT OVER INDTÆGTER - OVERSIGT OVER INDTÆGTER OG UDGIFTER EFTER SEKTION - Sektion III - Kommissionen

(forelagt af Kommissionen)

I henhold til:

- traktaten om oprettelse af Det Europæiske Fællesskab, særlig artikel 272,

- traktaten om oprettelse af Det Europæiske Atomenergifællesskab, særlig artikel 177,

- Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget [1], særlig artikel 37,

[1] EFT L 248 af 16.9.2002, s. 1.

forelægger Europa-Kommissionen hermed budgetmyndigheden det foreløbige forslag til ændringsbudget nr. 9 til budgettet for 2004 på grundlag af nedenstående begrundelse.

ALMINDELIG OVERSIGT OVER INDTÆGTER

OVERSIGT OVER INDTÆGTER OG UDGIFTER EFTER SEKTION

Den almindelige oversigt over indtægter og oversigten over indtægter og udgifter efter sektion fremsendes separat via SEI-BUD-systemet. En sprogudgave af den almindelige oversigt over indtægter og oversigten over indtægter og udgifter efter sektion er vedhæftet som bilag til orientering.

BEGRUNDELSE

1. Indledning

Dette foreløbige forslag til ændringsbudget nr. 9 for 2004 omfatter følgende element:

- Oprettelse af to budgetposter under udgiftsområde 7 i de finansielle overslag med supplerende bevillinger til finansiering af initiativer til at styrke den økonomiske udvikling blandt den tyrkiskcypriotiske befolkning.

Denne anmodning er baseret på Rådets opfordring til at gennemføre den pakke på 259 mio. EUR, som oprindelig var øremærket i de finansielle overslag for perioden 2004-2006, hvis der blev politisk enighed. Ingen bevillinger blev opført på budgettet, da de kun ville være blevet udnyttet under udgiftsområde 1, 2 og 3 i tilfælde af en politisk aftale i overensstemmelse med tabel 1b i de reviderede finansielle overslag [2].

[2] Europa-Parlamentets og Rådets afgørelse 2003/430/EF af 19. maj 2003 om revision af de finansielle overslag.

Efter den tyrkiskcypriotiske befolknings ja til FN's forslag til aftale har Rådet opfordret til at afslutte isoleringen af den tyrkiskcypriotiske befolkning og til at fremme en genforening af Cypern ved at styrke den økonomiske udvikling blandt den tyrkiskcypriotiske befolkning. Rådet opfordrede Kommissionen til at fremsætte fyldestgørende forslag herom med særlig vægt på øens økonomiske integration og på at forbedre kontakten mellem de to befolkningsgrupper og med EU.

Da der ikke er indgået nogen aftale, er denne form for bistand ikke omfattet af noget område i de finansielle overslag. Eftersom de fleste aktiviteter imidlertid vil være de samme som inden tiltrædelsen, foreslås det at anbringe den finansielle pakke under udgiftsområde 7.

Kommissionen foreslår derfor at anvende en del af den finansielle margen under udgiftsområde 7 til at finansiere støtte i 2004.

2. UDGIFTSOMRÅDE 7 - Førtiltrædelsesstrategi: Finansiel støtte til at styrke den økonomiske udvikling blandt den tyrkiskcypriotiske befolkning.

2.1. Baggrund

Den 26. april 2004 tog Rådet på sit møde i Luxembourg resultaterne af folkeafstemningerne på Cypern den 24. april 2004 til efterretning og beklagede dybt, at det ikke var muligt for et forenet Cypern at tiltræde EU. Rådet konkluderede, at den tyrkiskcypriotiske befolkning har givet klart udtryk for sit ønske om en fremtid inden for EU, og meddelte, at det var fast besluttet på at gøre en ende på isoleringen af den tyrkiskcypriotiske befolkning og at fremme en genforening af Cypern ved at styrke den økonomiske udvikling blandt den tyrkiskcypriotiske befolkning.

Rådet opfordrede Kommissionen til at fremsætte fyldestgørende forslag herom med særlig vægt på øens økonomiske integration og på at forbedre kontakten mellem de to befolkningsgrupper og med EU. Rådet henstillede til, at man anvendte de 259 mio. EUR, som allerede var øremærket til den nordlige del af Cypern i tilfælde af en aftale, til dette formål.

Som opfølgning på disse konklusioner foreslår Kommissionen en specifik basisretsakt for at anvende de 259 mio. EUR i perioden 2004-2006. I finansieringsoversigten til forslaget til forordning er et beløb på 6 mio. EUR i 2004 afsat til feasibilityundersøgelser om gennemførelsen af den finansielle støtte i årene 2005 (114 mio. EUR) og 2006 (139 mio. EUR). En del af støtten vil blive brugt til at finansiere støtteudgifter i forbindelse med gennemførelsen.

Ingen af de nuværende udgiftsområder i de finansielle overslag dækker præcis de påtænkte udgifter rettet mod områder i en medlemsstat, hvor regeringen ikke udøver effektiv kontrol, og hvor anvendelsen af EU's regelværk er suspenderet. Pakken på 259 mio. EUR var øremærket under udgiftsområde 1, 2 og 3, men kun i tilfælde af en politisk aftale i henhold til tabel 1b i de reviderede finansielle overslag2. Denne pakke skal nu fremme en genforening af Cypern ved at styrke den økonomiske udvikling med særlig vægt på økonomisk integration på øen og ved at forbedre kontakten mellem de to befolkningsgrupper og med EU. Ud over foranstaltninger for at forsone og genskabe tillid vil der blandt andet blive tale om styrkelse af den sociale og økonomiske udvikling, udvikling af infrastrukturen, opbyggelse af institutioner, tilpasning til EU's regelværk og udveksling af unge. De fleste af aktiviteterne vil således svare til førtiltrædelsesaktiviteter finansieret under udgiftsområde 7. På grund af denne befolkningsgruppes isolation i de senere år vil aktiviteterne i høj grad være koncentreret om at bistå til at nærme sig EU's regelværk, især med hensyn til investeringer for at opfylde europæiske normer, blandt andet på miljøområdet. I artikel 1 i afgørelsen om revision af de finansielle overslag [3] er overskriften for udgiftsområde 7 ændret til "Førtiltrædelsesstrategi". Denne ændring skal udvide anvendelsesområdet for dette udgiftsområde, for at det ikke skal være begrænset til egentlig førtiltrædelsesstøtte, men også finansiering af aktiviteter, der på den ene eller den anden måde baner vej for en tilpasning til EU-regelværket. Den muliggør en bredere fortolkning af den endelige anvendelse af midlerne under udgiftsområdet. Da det er EU's mål at arbejde for en genforening af øen, kan de aktiviteter, der skal gennemføres, betragtes som et led i en strategi for at forberede de pågældende områder på det øjeblik, hvor suspenderingen af anvendelsen af EU's regelværk ophæves.

[3] Europa-Parlamentets og Rådets afgørelse 2003/429/EF af 19. maj 2003.

Udgiftsområde 7 synes derfor at være det bedst egnede udgiftsområde under de finansielle overslag til at rumme netop denne støtte. Der er tale om en uudnyttet margen på 1,722 mia. EUR i forpligtelsesbevillinger under udgiftsområde 7. Der anmodes om at frigive de 6 mio. EUR, der er nødvendige for 2004 fra denne margen, hvoraf 0,16 mio. EUR vil blive overført fra konto 22 01 04 07 til administrative støtteudgifter. Hvad betalingsbevillinger angår, anslås der at være behov for 1,16 mio. EUR i år, heraf 1 mio. EUR til aktionsudgifter. For at undgå yderligere bidrag vil alle betalingsbevillinger blive tilvejebragt gennem en overførsel. For 2005 vil Kommissionen fremlægge en ændringsskrivelse til sit foreløbige budgetforslag.

I 2004 er det ikke sandsynligt, at nogle af de potentielle projekter vil blive helt færdige. Bevillingerne vil især gå til:

i) feasibilityundersøgelser på prioriterede områder som miljø, kommunale og lokale tjenester og infrastruktur samt landbrug; disse undersøgelser vil skabe grobund for projekter, der skal finansieres på et senere tidspunkt

ii) forberedelse af projekter for at fremme forsoningen mellem de to befolkningsgrupper

iii) kortvarig teknisk bistand gennem TAIEX-kontoret til tilnærmelse til EU's regelværk; der vil især blive tale om såkaldte 'peer missions' for at fastlægge behovene for tilnærmelse til EU's regelværk på en række prioriterede områder - det indre marked, toldunion, beskatning, energi, miljø, transport, landbrug samt retlige og indre anliggender - og anbefalede opfølgningsaktioner som uddannelse, udstationering af eksperter og seminarer. Der er afsat et beløb på 1,5 mio. EUR hertil.

Der foreslås følgende nomenklatur og afsnit:

22 01 04 07 "Finansiel støtte til at styrke den økonomiske udvikling blandt den tyrkiskcypriotiske befolkning - Udgifter til den administrative forvaltning"

22 02 11 "Finansiel støtte til at styrke den økonomiske udvikling blandt den tyrkiskcypriotiske befolkning "

Gennem dette ændringsbudget foreslås det, at disse nye budgetposter tilføres 6 mio. EUR i forpligtelsesbevillinger og p.m. i betalingsbevillinger:

Konto 22 01 04 07: p.m.

Artikel 22 02 11: 6 000 000 EUR i forpligtelsesbevillinger og p.m. i betalingsbevillinger.

DEN EUROPÆISKE UNIONS ALMINDELIGE BUDGET FOR REGNSKABSÅRET 2004

BIND II (SEKTION 3) - KOMMISSIONEN

UDGIFTER

AFSNIT 22: UDVIDELSE

KAPITEL 22 01: ADMINISTRATIVE UDGIFTER VEDRØRENDE POLITIKOMRÅDET UDVIDELSE

22 01 04 07 - "Finansiel støtte til at styrke den økonomiske udvikling blandt den tyrkiskcypriotiske befolkning - Udgifter til den administrative forvaltning"

>TABELPOSITION>

Anmærkninger

Ny konto

Denne bevilling skal dække:

- udgifter til teknisk og administrativ bistand, som Kommissionen kan uddelegere til et EU-forvaltningsorgan

- udgifter til teknisk og administrativ bistand, som ikke indebærer udøvelse af offentlig myndighed, og som Kommissionen har uddelegeret i forbindelse med kontrakter vedrørende konkrete tjenesteydelser til fordel for både støttemodtagerne og Kommissionen

- udgifter til undersøgelser, ekspertmøder, information og publikationer, der er direkte forbundet med gennemførelsen af målsætningerne for programmet.

Denne bevilling dækker administrative udgifter under artikel 22 02 11.

KAPITEL 22 02: Førtiltrædelsesinstrument

22 02 06 -- Aktiviteter i Kontoret for Informationsudveksling om Teknisk Bistand (TAIEX) inden for rammerne af førtiltrædelsesinstrumenterne

Tilføj følgende retsgrundlag:

Kommissionens forslag af [DD/MM/2004] til Rådets forordning om etablering af et finansielt støtteinstrument til at styrke den økonomiske udvikling blandt den tyrkiskcypriotiske befolkning (KOM/XXX/2004).

22 02 11 - Finansiel støtte til at styrke den økonomiske udvikling blandt den tyrkiskcypriotiske befolkning

>TABELPOSITION>

Anmærkninger

Ny artikel

Denne bevilling skal dække finansiel støtte til at styrke den økonomiske udvikling blandt den tyrkiskcypriotiske befolkning. Støtten vil især blive koncentreret om økonomisk integration på øen og på at forbedre kontakten mellem de to befolkningsgrupper og med EU med henblik på at fremme en genforening af Cypern. Støtten kan anvendes til:

- at fremme den sociale og økonomiske udvikling, især udviklingen af landdistrikter, udvikling af menneskelige ressourcer og regionaludvikling

- udvikling og omstrukturering af infrastruktur, især inden for energi og transport, miljø, telekommunikation og vandforsyning

- foranstaltninger til forsoning og genskabelse af tillid samt støtte til civilsamfundet

- at bringe den tyrkiskcypriotiske befolkning tættere på EU, blandt andet gennem information om EU's politiske og retlige forhold, styrkelse af ungdomsudveksling og stipendier

- gradvis tilpasning til og forberedelse af gennemførelsen af EU's regelværk.

Retsgrundlag

Kommissionens forslag af [DD/MM/2004] til Rådets forordning om etablering af et finansielt støtteinstrument til at styrke den økonomiske udvikling blandt den tyrkiskcypriotiske befolkning (KOM/XXX/2004).

OVERSIGTSTABEL EFTER UDGIFTSOMRÅDER I DE FINANSIELLE OVERSLAG

>TABELPOSITION>

* FFÆB 7 og 8/2004 har ingen finansielle virkninger for ressourcerne.

** Margenerne for udgiftsområde 3 og 7 udvides i 2004 med henholdsvis 20 995 775 EUR og 961 220 EUR svarende til udgifterne til EU's Solidaritetsfond, tilført "budgettet under de relevante udgiftsområder" ved ændringsbudget nr. 3/2004, som fastlagt i den interinstitutionelle aftale af 7. november 2002 (EFT C 283 af 20.11.2002).